Source: https://www.mipelmp.sk/mipelmp/eshop/2-1-Platobna-brana-kurzy-a-knihy/0/5/75-Elektrotechnicka-sposobilost-pre-neelektrikarov/download
Timestamp: 2019-06-18 04:41:33+00:00
Document Index: 2683393

Matched Legal Cases: ['§21', '§22', '§23', '§20', '§ 21', '§ 24']

ODBORNÉ KNIHY ESHOP | Elektrotechnická spôsobilosť pre neelektrikárov | Základný kurz o odbornej spôsobilosti v elektrotechnike, opakované školenie, aktualizačná odborná príprava elektrotechnikov §21, §22, §23
Úvod »ODBORNÉ KNIHY ESHOP» Elektrotechnická spôsobilosť pre neelektrikárov
Autor je certifikovaný elektrotechnik špecialista, revízny technik a súdny znalec v odbore elektrotechnika a bezpečnosti pri práci s dlhoročnými praktickými skúsenosťami v tomto odbore. Predkladaná knižka v druhom novelizovanom a rozšírenom plnofarebnom vydaní vo formáte A4 má 180 strán a je bohato graficky aj fotograficky ilustrovaná. Je spracovaná v súlade s novou Vyhláškou MPSVaR SR č.508/2009 Z.z. platnou od 1.1.2010. Podľa tejto vyhlášky, osoba bez elektrotechnického vzdelania, ktorá má odbornú spôsobilosť poučenej osoby (§20) môže obsluhovať technické zariadenie elektrické alebo na ňom vykonávať prácu v súlade s bezpečnostnotechnickými požiadavkami, len ak bola v rozsahu vykonávanej činnosti preukázateľne oboznámená o činnosti na tomto technickom zariadení elektrickom a o postupe pri zabezpečovaní prvej pomoci pri úraze elektrickým prúdom. Táto knižka je vlastne metodikou, ako vykonávať takéto školenie, aký rozsah znalostí je treba zvoliť pre daný predmet činnosti poučených pracovníkov, ako často vykonávať takéto poučovanie a pod. Školenie spojené s poučením môže vykonávať fyzická osoba s odbornou spôsobilosťou podľa Vyhlášky MPSVaR SR č.508/2009 Z.z. s § 21 až § 24, vo výnimočných prípadoch u fyzickej osoby obsluhujúcej technické zariadenie elektrické nízkeho napätia aj poučená osoba (bezpečnostný technik), ktorý bol poverený touto činnosťou. Táto odborná knižka obsahuje mnoho praktických obrázkov, vhodných pre pochopenie danej problematiky. V závere obsahuje aj prehľad skúšobných otázok vhodných pre vykonanie pohovoru na záver poučenia. Preto je vhodná pre všetkých pracovníkov vykonávajúcich poučenia pre osoby bez elektrotechnického vzdelania, bezpečnostných technikov ale je cenná z hľadiska osvety aj pre samotných poučených pracovníkov. Nemala by preto chýbať v žiadnej knižnici.
ISBN:978-80-89576-00-5
MDc4YjN